open-index/open-wikipedia-markdown huggingface dataset:
தார்கெயிட்டு

**தார்கெயிட்டு** (*Dargaite*)  என்பது BaCa12(SiO4)4(SO4)2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். ஓர் அரிய கனிமமான இது பேரியம் தனிமத்தினுடைய  நாபிமூசைட்டு வகையை ஒத்த அமைப்பு கொண்டு அதில் புளோரின் அணு மட்டும் இல்லாத ஒரு கனிமம் என்று இதை வகைப்படுத்துகிறார்கள். சமீப காலத்தில் அங்கீகரிக்கப்படும் ஆட்ரூரியம் அணைவுத் தொகுதி கனிமங்கள் பலவற்றில் இதுவும் ஒன்றாகும். ஒரு நாபிமூசைட்டாக தார்கெயிட்டு R-3m என்ற இடக்குழுவுடன் முக்கோணவமைப்புடன்  காணப்படுகிறது . 

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:சல்பேட்டுக் கனிமங்கள்
பகுப்பு:கால்சியம் கனிமங்கள்
பகுப்பு:பேரியம் கனிமங்கள்
பகுப்பு:முக்கோணவமைப்புக் கனிமங்கள்
2-மீதாக்சிஎத்தனால்

**2-மீதாக்சிஎத்தனால் **(2-Methoxyethanol)  என்ற மூலக்கூற்று வாய்ப்பாட்டினை உடைய ஒரு  கூடிய கரிமச் சேர்மம் ஆகும். இச்சேர்மம் முக்கியமாக ஒரு கரைப்பானாகப் பயன்படுத்தப்படுகிறது. இது ஈதர் போன்ற மணத்தை உடைய, தெளிவான, நிறமற்ற திரவமாகும். இது பல்வேறு வகையான வேதிச் சேர்மங்களை கரைக்கும் தன்மைக்காகவும், நீர் மற்றும் இதர கரைப்பான்களுடன் கலக்கும் தன்மைக்காகவும் அறியப்பட்ட கிளைகோல் ஈதர்கள் எனப்படும் கரைப்பான்களின் வகைப்பாட்டில் உள்ளது. புரோட்டானேற்றம் செய்யப்பட்ட ஆக்சிரேனின் மீது மெத்தனாலின் கருக்கவர் தாக்குதல் மற்றும் அதைத் தொடர்ந்த புரோட்டான் பரிமாற்றத்தின் மூலம் இச்சேர்மம் தயாரிக்கப்படலாம்.

: +  →  + 

2-மீதாக்சிஎத்தனால், வார்னீஷ்கள், சாயங்கள், பிசின்கள் ஆகியவற்றைக் கரைக்கும் கரைப்பானாகப் பயன்படுகிறது. இச்சேர்மம் வானூர்தியில் பனிநீக்கும் கரைசலை உருவாக்கும் சேர்க்கைப் பொருளாகவும் பயன்படுகிறது. கரிம உலோக வேதியியலில் இது பொதுவாக வாஸ்காவின் அணைவுச் சேர்மத்தினையும் மற்றும் அதனையொத்த சேர்மங்களையும் (கார்போனைல்குளோரோஐதரிடோட்ரிஸ்(முப்பினைல்பாசுபீன்) ருத்தீனியம் (II)) தொகுப்பதற்குப் பயன்படுகிறது.  இந்த வினைகளின் போது ஆல்ககாலானது ஐதரைடு மற்றும் கார்பனோராக்சைடு இவற்றின் மூலங்களாக செயல்படுகிறது.

2-மீதாக்சிஎத்தனால் எலும்பு மஜ்ஜைகள் மற்றும் விந்தகங்களுக்கு நச்சுத்தன்மை உடையதாக உள்ளது. இந்தச் சேர்மத்தைக் கையாளும் தொழிலாளர்களுக்கு புள்ளிச்செல்லிறக்கம், பெருஞ்செல் சோகை, விந்தணுக்குறைவு மற்றும் விந்தின்மை போன்ற நோய்கள் ஏற்படுவதற்கான அபாயங்கள் அதிகமாக உள்ளது.

மீதாக்சிஎத்தனால் ஆல்ககால் ஐதரசன் நீக்கும் நொதியின் மூலமாக மீதாக்சிஅசெட்டிக் அமிலமாக மாற்றப்படுகிறது. இந்த மீதாக்சி அசிட்டிக் அமிலமானது பல தீய விளைவுகளைத் தரவல்லது. எத்தனால் மற்றும் அசிட்டேட்டு ஆகிய இரண்டு சேர்மங்களுமே தடுக்கும் விளைவைப் பெற்றுள்ளன. மீதாக்சிஅசிடேட்டானது சிட்ரிக் அமில சுழற்சியில் நுழைந்து மீதாக்சி சிட்ரிக் அமிலமாக மாறுகிறது
## மேற்கோள்கள்

பகுப்பு:கிளைக்கால் ஈதர்கள்
பகுப்பு:முதன்மை ஆல்ககால்கள்
1476

**1476** (**[[ரோம எண்ணுருக்கள்|MCDLXXVI]]**) பழைய யூலியன் நாட்காட்டியில் ஒரு திங்கட்கிழமையில் ஆரம்பமான நெட்டாண்டு ஆகும்.

## நிகழ்வுகள்
*மார்ச் 1 &ndash; டோரோ சமர் இடம்பெற்றது. இப்போரை அடுத்து கத்தோலிக்க அரசர்கள் காசுட்ட்டில் முடிக்கு உரிமை கோரி, இன்றைய எசுப்பானியாவை உருவாகக் வழிவகுத்தது.
*மார்ச் 2 &ndash; சுவிட்சர்லாந்து படைகள் பர்கண்டி படைகளைத் தோற்கடித்தன.
*சூலை 26 &ndash; வாலியா அல்பா சமரில் உதுமானிய சுல்தான் இரண்டாம் முகமது மோல்டாவியாவின் மூன்றாம் இசுட்டீவனைத் தோற்கடித்தார்.
*நவம்பர் 26 &ndash; விலாத் தன்னை வலாச்சியாவின் முடிக்குரிய இளவரசராக அறிவித்தார். இவர் ஆண்டிறுதியில் புக்கரெஸ்ட்டில் கொல்லப்பட்டார். இவரது துண்டிக்கப்பட்ட தலை இவரது எதிரியான உதுமானிய சுல்தான் முகமதிடம் கையளிக்கப்பட்டது.
*லியொனார்டோ டா வின்சி ஒருபாற் புணர்ச்சிக் குற்றச்சாட்டுகளில் இருந்து விடுவிக்கப்பட்டார். இதன் பின்னர் அடுத்த இரண்டு ஆண்டுகள் இவரது வரலாறு அறியப்படவில்லை.
*பேயூ பேராலயத்தின் கருவூலப் பொருட்களைப் பட்டியலிட்டபோது, ஏனைய பலிபீடத் துணிகளின் ஊடே பேயூ திரைக்கம்பளம் கண்டுபிடிக்கப்பட்டது.
*வில்லியம் காக்ஸ்டன் என்பவர் அச்சியந்திரத்தை இங்கிலாந்தில் அறிமுகப்படுத்தினார்.

## பிறப்புகள்
*சூன் 28 &ndash; நான்காம் பவுல், திருத்தந்தை (இ. 1559)

## இறப்புகள்
*சூலை 6 &ndash; இரெகியோமோண்டேனசு, செருமானிய வானியலாளர் (பி. 1436)

## மேற்கோள்கள்
சிகேவ்டைட்டு

**சிகேவ்டைட்டு** (*Scawtite*) என்பது Ca7(Si3O9)2CO3•2H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கார்பனேட்டைக் கொண்ட நீரேறிய கால்சியம் சிலிக்கேட்டு கனிமமென்று இது வகைப்படுத்தப்படுகிறது. ஒற்றைச் சரிவச்சு படிகத் திட்டத்தில் மெல்லிய தகடுகளாக அல்லது தட்டையான பட்டகங்களாக சிகேவ்டைட்டு படிகமாகிறது. 

வட அயர்லாந்திலுள்ள சிகேவ்டு மலையில் 1929 ஆம் ஆண்டு முதன் முதலில் சிகேவ்டைட்டு கனிமம் கண்டறியப்பட்டது. சுண்ணக்கல் வகை கனிமத்தில் படிவுப்பாறையாகவும், இத்தகைய பாறைகளில் நீர்வெப்ப இழைகளாகவும் சிகேவ்டைட்டு தோன்றுகிறது. மெலிட்டைட்டு, சிபுரைட்டு, தோபர்மோரைட்டு, தாம்சோனைட்டு, லார்னைட்டு, கிராசுலார், பல்டுபோண்டெய்னைட்டு, கால்சைட்டு, அனால்சைம், போசாகைட்டு, இல்லிபிராண்டைட்டு போன்ற கனிமங்களுடன் சேர்ந்து சிகேவ்டைட்டு காணப்படுகிறது.

பன்னாட்டு கனிமவியல் சங்கம் சிகேவ்டைட்டு  கனிமத்தை Scw என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
1066

**1066** (**[[ரோம எண்ணுருக்கள்|MLXVI]]**) பழைய யூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
### இங்கிலாந்து
*சனவரி 5 &ndash; 24 ஆண்டுகள் ஆட்சியில் இருந்த எட்வர்டு மன்னர் இலண்டனில் இறந்தார். அரோல்ட் காட்வின்சன் இங்கிலாந்தின் மன்னராக அறிவிக்கப்பட்டார்.
*சனவரி 6 &ndash; அரோல்ட் காட்வின்சன், இரண்டாம் அரோல்டு என்ற பெயரில் புதிய வெஸ்ட்மின்ஸ்டர் மடத்தில் இங்கிலாந்தின் மன்னராக முடிசூடினார்.
*மார்ச் 20 &ndash; ஹேலியின் வால்வெள்ளி சுற்றுப்பாதையை அடைந்தது. வால்வெள்ளி காணப்பட்டமை பேயூ திரைக்கம்பளத்தில் பதிவானது.
*செப்டம்பர் 12 &ndash; வில்லியம் 700 போர்க்கப்பல்கள் அடங்கிய தாக்குதல் படையைத் தயாரித்தார்.
*செப்டம்பர் 18 &ndash; நோர்வே மன்னர் அரால்டு ஆர்டிராடா இசுக்கார்பரோ கரையை அடைந்து இங்கிலாந்தை முற்றுகையை ஆரம்பித்தார்.
*செப்டம்பர் 25 &ndash; இசுட்டாம்போர்ட் பால சமரில் இரண்டாம் அரோல்டு மன்னர் நோர்வே படைகளைத் தோற்கடித்தார்.
*செப்டம்பர் 27 &ndash; நோர்மானியர் இங்கிலாந்தைக் கைப்பற்றுதல்: வில்லியமும் அவனது படையினரும் சோம் ஆற்றின் வாயிலில் இருந்து புறப்பட்டனர்.
*செப்டம்பர் 28 &ndash; நோர்மானியர் இங்கிலாந்தைக் கைப்பற்றுதல்: வில்லியம் பெவென்சி என்ற ஆங்கிலேயக் கரையில் தரையிறங்கி, ஏசுட்டிங்க்சு நோக்கி நகர்ந்தான்.
*அக்டோபர் 14 &ndash; ஹேஸ்டிங்ஸ் சண்டை: வில்லியம், இரண்டாம் அரோல்டும் ஏசுட்டிங்சு சமரில் மோதினர். இச்சமரில் இரண்டாம் அரோல்டு கொல்லப்பட்டார்.
*அக்டோபர் 15 &ndash; எட்கார் ஏத்தலிங் இங்கிலாந்தின் மன்னராக அறிவிக்கப்பட்டார், ஆனாலும் அவர் முடிசூடவில்லை. விரைவில் தனது ஆட்சியை வில்லியத்திடம் ஒப்படைத்தார்.
*திசம்பர் &ndash; வில்லியம் இறுதியில் இலண்டனை அடைந்தார்.
*டிசம்பர் 25 &ndash; வில்லியம் இங்கிலாந்தின் மன்னராக முதலாம் வில்லியம் என்ற பெயரில் முடிசூடினார்.

### ஐரோப்பா
*மேற்கு சிலாவ் படைகளால் எடெபி நகரம் சூறையாடப்பட்டு எரியூட்டப்பட்டது.
*செனோவாக் குடியரசு, பீசாக் குடியரசு மீது கடற்படைத் தாக்குதலை ஆரம்பித்தது. 
*சுவீடன் மன்னர் இசுட்டென்கில் 6 ஆண்டுகள் ஆட்சியின் பின்னர் இறந்தார்.
*இரண்டாம் மாக்னசு நோர்வே மன்னராக முடிசூடினார். இவர் மேற்கு, வடக்கு நோர்வேக்களை ஒன்றிணைத்தார்.
*டிசம்பர் 30 &ndash; முசுலிம் கும்பல் ஒன்று கிரனாதாவில் அரச அரண்மனையைத் தாக்கி, பெருமாளவு யூதக் குடிமக்களைக் கொலை செய்தது.

### ஆசியா
*இலங்கையில் சோழர் ஆட்சி (993–1077): முதலாம் விஜயபாகு மன்னர் சோழர்களின் இலங்கைத் தலைநகரமான பொலன்னறுவை இராச்சியம் மீது முதலாவது தாக்குதலைத் தொடுத்தார்.
*கெமர் பேரரசு: இரண்டாம் உதயாதித்தியவர்மனின் ஆட்சி முடிவடைந்து சதாசிவபாதன் என்ற மூன்றாம் ஹர்சவர்மனின் ஆட்சி ஆரம்பமானது.

## பிறப்புகள்

## இறப்புகள்
* சனவரி 5 &ndash; எட்வர்டு, இங்கிலாந்து மன்னர்
* ஸ்ரீபதி, இந்திய வானியலாளர், கணிதவியலாளர் (பி. 1019)

## மேற்கோள்கள்
ஸ்ரீ ஜெயராம் பொறியியல் கல்லூரி

**ஸ்ரீ ஜெயராம் பொறியியல் கல்லூரி** (Sri Jayaram Engineering College) என்பது 2002 ஆம் ஆண்டில் நிறுவப்பட்ட இருபாலர் பொறியியல் கல்லூரி ஆகும். இது இந்தியாவின், தமிழ்நாட்டின்,  கடலூரில் அமைந்துள்ளது. தற்போது இக்கல்லூரி **சிகே பொறியியல் மற்றும் தொழில்நுட்பக்கல்லூரி**  எனப் பெயர்மாற்றம் செய்யப்பட்டுள்ளது.

இக்கல்லூரி வளாகமானது கடலூர் தொடருந்து நிலையத்தில் இருந்து இரண்டு கிலோமீட்டர் தொலைவிலும்,  புதுச்சேரியியில் இருந்து 22 கிலோமீட்டர் தொலைவிலும் உள்ளது. அருகில் உள்ள நகரங்களான புதுச்சேரி, பண்ருட்டி, சிதம்பரம், வடலூர், நெய்வேலி, விருதாச்சலம் போன்ற பகுதிகளில் இருந்து பேருந்து வசதிகள் உள்ளன.  மாணவர்களுக்கும், மாணவிகளுக்கும் தனித்தனி விடுதி வசதி உள்ளது. இக்கல்லூரியானது அண்ணா பல்கலைக்கழகத்துடன் இணைக்கப்பட்டுள்ளது.

## வெளி இணைப்புகள்
* முகப்பு பக்கம்

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:கடலூர் மாவட்ட பல்கலைக்கழகங்களும் கல்லூரிகளும்
ஸ்ரீ கிருஷ்ணா பொறியியல் மற்றும் தொழில்நுட்பக் கல்லூரி

**ஸ்ரீ கிருஷ்ணா பொறியியல் மற்றும் தொழில்நுட்பக் கல்லூரி** (Sri Krishna College of Engineering & Technology) என்பது இந்தியாவின், தமிழ்நாட்டின்,  கோயம்புத்தூர், குனியமுத்தூருக்கு அருகிலுள்ள சுகுணாபுரத்தில் உள்ள பொறியியல் கல்லூரி ஆகும். இது இருபது ஏக்கர் பரப்பளவுள்ள வளாகத்தில் உள்ள தன்னாட்சி கல்வி நிறுவனம் ஆகும். இக்கல்லூரி 1998இல் 180 மாணவர்கள் மற்றும் 18 ஊழியர்களுடன் தொடங்கப்பட்டது. இந்த கல்லூரியில் நான்கு இளங்கலை பொறியியல் (பிஇ) படிப்புகளை அண்ணா பல்கலைக்கழகத்தின் ஒப்புதலுடன் வழங்கப்படுகின்றது.

தற்சமையம் இக்கல்லூரியில் 2,500 க்கும் மேற்பட்ட மாணவர்களும்,  200 க்கும் மேற்பட்ட ஊழியர்களும் ஆசிரியர்களும் உள்ளனர். [citation needed]

## வளாகம்
இக்கல்லூரி வளாகமானது கோயமுத்தூர் நகரில் இருந்து 8&nbsp;கிலோமீட்டர் தொலைவில் உள்ளது. இக்கல்லூரியில் பல்லூடக சாதனங்களைக் கொண்ட வகுப்பறைகள், நிர்வாக பிரிவுகள், நவீன நூலகம், கணினி ஆய்வகம், மூன்று மாடிகளைக் கொண்ட மாணவர் விடுதி போன்றவற்றைக் கொண்டுள்ளது. மாணவர்களுக்கு செய்முறை அறிவை வளர்ப்பதற்கு ஏதுவாக, அந்தந்த பொறியியல் துறைகளுக்கு முழுமையாக நவீன கருவிகள் கொண்ட தனித்தனி தொகுதிகள் உள்ளன. இக்கல்லூரியில் உள்ள இயந்திரப் பொறியியல் துறையானது பழமையானதும், பரந்த அளவில் மாணவர்களையும், ஆசிரியர்களையும் கொண்ட பிரிவாக உள்ளது. இயந்திரப் பொறியியல் துறையின் தற்போதைய தலைவர் முனைவர் அசோக வர்தன், 25 ஆண்டு அனுபவமிக்க விரிவுரையாளர் மற்றும் அறிஞர் மற்றும் எழுத்தாளர் ஆவார். இவர் இயந்திரப் பொறியியல் குறித்து பல நூல்களை எழுதியுள்ளார். இவர் இங்கு பணியாற்றுவது மாணவர்களுக்கு குறிப்பாக இயந்திரப் பொறியியல் மாணவர்களுக்கு மிகுந்த பயனுள்ளதாக உள்ளது.

## உள்கட்டமைப்பு

* கல்லூரியியில் சுமார் 5 லட்சம் சதுர அடி. பரப்பளவில் வகுப்பறைகள் மற்றும் ஆய்வகங்கள் அமைந்துள்ளன 
* 1,200 முனையங்களைக் கொண்ட 20 கணினி ஆய்வகம் 
* 8 Mbit / s (1: 1)  இணைய இணைப்பு; வளாகத்தில் உள்ள அனைத்து அமைப்புகளுக்கும் பகிரப்பட்டுள்ளன 
* 
* 55,000 சதுர அடியில் குளிரூட்டப்பட்ட  மைய நூலகத்தில் சுமார் 42,000 தொகுதிகள் புத்தகங்கள் மற்றும் 1,000 இந்திய மற்றும் சர்வதேச பருவ இதழ்கள் உள்ளன. மேலும் மின் இதழ்கள் மற்றும் மின் நூல்களை படிக்க இணைய அணுகல் உள்ளது 
* உணவக வசதி

## வெளி இணைப்புகள்

* SKCET அதிகாரப்பூர்வ வலைத்தளம்

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்
சிந்துவெளி நாகரிகத்தின் தொல்லியல் களங்கள்

**சிந்துவெளி நாகரிகத்தின் தொல்லியல் களங்கள்**, 2019 ஆண்டு முடிய 1,500  சிந்துவெளி நாகரிகத்தின் தொல்லியல் களங்கள் கண்டுபிடிக்கப்பட்டது. அவற்றில் பாகிஸ்தானில் 475 மற்றும் இந்தியாவில் 925 தொல்லியல் களங்கள்  கண்டுபிடிக்கப்பட்டுள்ளது.  மேலும் ஆப்கானிஸ்தானில் இரண்டு வணிகக் குடியிருப்புகளும் கண்டுபிடிக்கப்பட்டுள்ளது.

## சிந்துவெளி நாகரிகத்தின் எல்லைகள்
சிந்துவெளி நாகரிகத்தின் தெற்கு எல்லையாக தற்கால மகாராட்டிரா மாநிலத்தின் தைமாபாத் தொல்லியல் களமும், வடக்கு எல்லையாக ஆப்கானித்தான் நாட்டின் சார்டுகாய் தொல்லியல் களமும், மேற்கு எல்லையாக பாகிஸ்தானின் சுத்கஜன் தோர் தொல்லியல் களமும், கிழக்கு எல்லையாக உத்தரப் பிரதேசத்தின் ஆலம்கீர்பூர் தொல்லியல் களமும் விளங்குகிறது.

## சிந்துவெளி தொல்லியல் களங்கள்
அரப்பா, மொகெஞ்சதாரோ, மெஹெர்கர், கோட் திஜி, தோலாவிரா, இராக்கிகர்கி, லோத்தல், காளிபங்கான் முதலியன சிந்துவெளி நாகரிகத்தின் முக்கியத் தொல்லியல் களங்கள் ஆகும். சிந்துவெளி நாகரிகத்தின் சில முக்கிய தொல்லியல் களங்களின் பட்டியல்: 

## மேற்கோள்கள்

### ஆதார நூற்பட்டியல்

* 

பகுப்பு:இந்தியத் தொல்லியற்களங்கள்
பகுப்பு:பாகிசுத்தானில் உள்ள தொல்லியல் களங்கள்
பகுப்பு:சிந்துவெளி நாகரிகம்
பகுப்பு:தொல்லியற்களங்கள்
பகுப்பு:ஆப்கானித்தானின் தொல்லியல் களங்கள்
பகுப்பு:இந்தியத் தொல்லியல்
பகுப்பு:சிந்துவெளி நாகரிகத்தின் தொல்லியல் களங்கள்
ஸ்ரீ முத்துக்குமரன் தொழினுட்பக் கல்வி நிறுவனம்

**ஸ்ரீ முத்துக்குமரன் தொழிலுநுட்பக் கல்வி நிறுவனம்** (*Sri Muthukumaran Institute of Technology*) என்பது இந்தியாவின், தமிழ்நாட்டின், சென்னையில் உள்ள ஒரு பொறியியல் கல்லூரி ஆகும்.

இந்த கல்லூரியானது அகில இந்திய தொழில்நுட்பக் கல்விக் குழுவால்  அங்கீகரிக்கப்பட்டுள்ளது. மேலும் அண்ணா பல்கலைக்கழகத்துடன் இணைக்கப்பட்டுள்ளது. சமூக மற்றும் பொருளாதார ரீதியாக பின்தங்கிய சமூக மக்களுக்கு தொழில்நுட்ப கல்வியை வழங்க இது தொடங்கப்பட்டது.   ஸ்ரீ முத்துகுமாரன் கல்வி அறக்கட்டளையால் இக்கல்லூரி நடத்தப்டுகிறது. இந்த அறக்கட்டளை இரண்டு தசாப்தங்களுக்கும் மேலாக தமிழ்நாட்டில்  தொழில்நுட்ப கல்வியில் பல வெற்றிகரமான முயற்சிகளை மேற்கொண்டுள்ளது. இக்கல்லூரி புது தில்லி, என்.பி.ஏ-ஆல் அங்கீகாரம் பெற்றது. 

இக்கல்லூரி வளாகமானது புகழ்பெற்ற மங்காடு காமாட்சி அம்மன் கோயிலின் கிழக்குப் பகுதியில் அமைதியான சூழலில் அமைந்துள்ளது. இது தம்பரம் தொடருந்து நிலையத்திலிருந்து சுமார் 15 கி.மீ தொலைவிலும், பாரியின் முனையிலிருந்து சுமார் 23 கி.மீ தொலைவிலும் உள்ளது. அடிக்கடி உள்ள நகர பேருந்துகள் மற்றும் கல்லூரி பேருந்துகள் மூலம் இதை எளிதாக அணுக முடியும்.

## கல்வி
### கல்வித் துறைகள்
இளநிலை படிப்புகள் (4 ஆண்டுகள்) - பி.இ - பொறியியல் இளங்கலை:

* குடிசார் பொறியியல்
* கணினி அறிவியல் மற்றும் பொறியியல் (CSE)
* மின்னணுவியல் மற்றும் தொடர்பியல் பொறியியல் (ECE)
* மின் மற்றும் மின்னணுவியல் பொறியியல் (EEE)
* இயந்திரப் பொறியியல்
* தகவல் தொழில்நுட்பம் (IT)

முதுநிலை படிப்புகள் (2 ஆண்டுகள்) - எம்.இ - முதுநிலைப் பொறியியல்:

* முதுநிலை கணினி செயலிகள் (MCA)
* முதுநிலை வணிக மேலாண்மை (MBA)
* கணினி அறிவியல் மற்றும் பொறியியல் (CSE)
* கணினி உதவி வடிவமைப்பு (CAD)
* அப்ளைடு எலக்ட்ரானிக்ஸ்–—
* உட்பொதிக்கப்பட்ட அமைப்புகள்
* ஆற்றல் அமைப்பு

## வெளி இணைப்புகள்

*http://smit.edu.in/ smit.edu.in
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:சென்னையில் உள்ள பொறியியல் கல்லூரிகள்
பிலிப்ஸ் வளைவு

பிலிப்ஸ் வளைவு பணவீக்க வீதத்திற்கும் வேலையின்மை விகிதத்திற்கும் இடையிலான உறவைக் குறிக்கிறது. பிலிப்ஸ் ஒரு நிலையான தலைகீழ் உறவைக் கண்டறிந்தார்: வேலையின்மை அதிகமாக இருந்தபோது, ​​ஊதியங்கள் மெதுவாக அதிகரித்தன; வேலையின்மை குறைவாக இருந்தபோது, ​​ஊதியங்கள் வேகமாக உயர்ந்தன.

வேலையின்மை விகிதம் குறைவானது, தொழிலாளர் சந்தை இறுக்கமானது, ஆகவே, வேகமான நிறுவனங்கள் பற்றாக்குறையான உழைப்பை ஈர்க்க ஊதியத்தை உயர்த்த வேண்டும் என்று பிலிப்ஸ் கருதினார். வேலையின்மை அதிக விகிதத்தில், அழுத்தம் குறைந்தது. பிலிப்ஸின் “வளைவு” என்பது வணிகச் சுழற்சியில் வேலையின்மை மற்றும் ஊதிய நடத்தைக்கு இடையிலான சராசரி உறவைக் குறிக்கிறது. ஊதிய பணவீக்க விகிதத்தை இது காட்டியது, இது ஒரு குறிப்பிட்ட அளவிலான வேலையின்மை சில காலம் நீடித்தால் ஏற்படும்

## சான்றுகள்


பகுப்பு:பொருளாதார அளவீடுகள்
பி. எஸ். ராமகிருஷ்ண ராவ்

**பி. எஸ். ராமகிருஷ்ண ராவ்** (P. S. Ramakrishna Rao, பி: 12 அக்டோபர் 1918 - இ: 7 செப்டம்பர் 1986) என்பவர் ஒரு மூத்த தெலுங்குத் திரைப்பட இயக்குநரும்,  தயாரிப்பாளரும் ஆவார். இவர் தென்னிந்தியாவின் திரைப்படக் கலைஞரான பானுமதி ராமகிருஷ்ணாவை 1943 ஆகத்து 8 ஆம் நாள் மணந்தார். ராவு பாலசரஸ்வதி என்பவர் இவரது சகோதரி ஆவார்.

## திரைப்பட வரலாறு
* *கிருகலட்சுமி* (1967) (தயாரிப்பாளர், இயக்குநர், எழுத்தாளர்) 
* *விவாக பந்தம்* (1964) (தயாரிப்பாளர், இயக்குநர்) 
* *அனுபந்தாலு* (1963) (இயக்குநர்) 
* *ஆத்ம பந்துவு* (1962) (இயக்குநர்) 
* *பதசாரி* (1961) (தயாரிப்பாளர், இயக்குநர்) 
* *[[கானல் நீர் (திரைப்படம்)|கானல் நீர்]]* (1961) (இயக்குநர்) 
* *சபாஷ் ராஜா* (1961) (இயக்குநர்) 
* *வருது காவாலி* (1957) (தயாரிப்பாளர், இயக்குநர்) 
* *[[மணமகன் தேவை]]* (1957) (இயக்குநர்) 
* *சிந்தமணி* (1956) (தயாரிப்பாளர், இயக்குநர்) 
* *[[விப்ரநாராயணா (1954 திரைப்படம்)|விப்ரநாராயணா]]* (1954) (தயாரிப்பாளர், இயக்குநர்) 
* *சக்ரபாணி* (1954) (தயாரிப்பாளர், இயக்குநர்) 
* *பிரதுக்கு தெருவு* (1953) (இயக்குநர்) 
* *[[சண்டிராணி]]* (1953) (தயாரிப்பாளர்) 
* *பிரேமா* (1952) (தயாரிப்பாளர், இயக்குநர்) 
* *[[காதல் (1952 திரைப்படம்)|காதல்]]* (தயாரிப்பாளர் மற்றும் இயக்குநர்) 
* *[[லைலா மஜ்னு (1949 திரைப்படம்)|லைலா மஜ்னு]]* (1949) (தயாரிப்பாளர், இயக்குநர்) 
* *ரத்னமாலா* (1947) (தயாரிப்பாளர், இயக்குநர்)

## வெளி இணைப்புகள்
*

பகுப்பு:1986 இறப்புகள்
பகுப்பு:1918 பிறப்புகள்
பகுப்பு:தெலுங்குத் திரைப்பட இயக்குநர்கள்
பகுப்பு:கர்நூல் மாவட்ட மக்கள்
ஸ்ரீ வெங்கடேஸ்வரா பொறியியல் மற்றும் தொழில்நுட்பக் கல்லூரி

**ஸ்ரீ வெங்கடேஸ்வரா பொறியியல் மற்றும் தொழில்நுட்பக் கல்லூரி** (*Sri Venkateswara College of Engineering and Technology*) என்பது தமிழ்நாட்டின், திருவள்ளூர் மாவட்டம், திருப்பாச்சூரில் உள்ள பொறியியல் கல்லூரி ஆகும்.

## அமைப்பு

### நிர்வாகம்
இந்த கல்லூரி 1999 ஆம் ஆண்டு ஏஐசிடிஇ ஒப்புதலுடன் நிறுவப்பட்டு, 2000 ஆம் ஆண்டிலிருந்து செயல்படத் தொடங்கியது. இக்கல்லூரியை ஸ்ரீ வெங்கடேஸ்வரா கல்வி மற்றும் கலாச்சார அறக்கட்டளை நடத்திவருகிறது

இக்கல்லூரி இந்தியாவின் தேசிய அங்கீகார வாரியத்தால் (NBA) அங்கீகாரம் பெற்றுள்ளது.

### துறைகள்

# கணினி அறிவியல் மற்றும் தொழில்நுட்பம் 
# குடிசார் பொறியியல் 
# இயந்திரப் பொறியியல் 
# மின் மற்றும் மின்னணுவியல் பொறியியல் 
# மின்னணு மற்றும் தொடர்பியல் பொறியியல் 
# கணினி அறிவியல் மற்றும் பொறியியல் 
# முதுநிலை கணினி பயன்பாட்டியல் 
# முதுநிலை வணிக மேலாண்மை

### வளாகம்
இக்கல்லூரியானது பொறியியல் துறையின் பல்வேறு பிரிவுகளில் கல்வி வழங்குகிறது. இதற்காக ஆய்வகங்களையும் கொண்டுள்ளது:

* வேதியியல் 
* இயற்பியல் 
* மின் இயந்திரங்கள் மற்றும் நுண்செயலி 
* மின்னணு சுற்றுகள், நேரியல் ஒருங்கிணைந்த சுற்றுகள், எலக்ட்ரான் சாதனங்கள் மற்றும் தொலைத்தொடர்பு 
* பட்டறைகள் 
* குடிமை 
* வரைபட மண்டபம்

## குறிப்புகள்

* 

## வெளி இணைப்புகள்

* அதிகாரப்பூர்வ வலைத்தளம் 
* மாணவர்களின் வலைத்தளம் 
* Evoluzione அதிகாரப்பூர்வ வலைத்தளம்

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:Coordinates on Wikidata
பகுப்பு:திருவள்ளூர் மாவட்ட பல்கலைக்கழகங்களும் கல்லூரிகளும்
ஸ்ரீராம் பொறியியல் கல்லூரி

**ஸ்ரீராம் பொறியியல் கல்லூரி** (*Sriram Engineering College*) என்பது தமிழ்நாட்டின்,   திருவள்ளூர் மாவட்டம், பெருமாள்பட்டுவில் உள்ள ஒரு பொறியியல் கல்லூரி ஆகும். இந்த கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது .

திரு எம். இ. தேவராஜன் (ஸ்ரீராம் கல்வி அறக்கட்டளையின் நிறுவனர் மற்றும் தலைவர்) என்பவரால் 1993 இல் நிறுவப்பட்ட இந்த கல்லூரி தமிழ்நாட்டின் பழமையான பொறியியல் கல்லூரிகளில் ஒன்றாகும். இது பல்வேறு நிறுவனங்களில் ( http://sriramec.edu.in/details-of-placement/ ) பணிபுரியும் சுமார் 9000 பொறியியல் பட்டதாரிகளை உருவாக்கியுள்ளது.

## கல்வி

* பி.இ. மின்னணுவியல் மற்றும் தொடர்பு பொறியியல் 
* பி.இ. இயந்திரப் பொறியியல்  
* பி.இ. கணினி அறிவியல் மற்றும் பொறியியல் 
* பி.இ. மின் மற்றும் மின்னணு பொறியியல் 
* பி.இ. வாகனப் பொறியியல் 
* பி.இ. குடிசார் பொறியியல்  
* பி.டெக். தகவல் தொழில்நுட்பம் 
* பி.டெக். வேதிப் பொறியியல்

### முதுநிலை படிப்புகள்

* எம்.இ.  அப்ளைடு எலக்ட்ரானிக்ஸ் (ஏ.இ) 
* எம்.இ. கணினி அறிவியல் மற்றும் பொறியியல் (சி.எஸ்.இ) 
* எம்.இ. உட்பொதிக்கப்பட்ட கணினி தொழில்நுட்பங்கள் (இஎஸ்டி) 
* எம்.இ. உற்பத்தி பொறியியல்

## குறிப்புகள்

## வெளி இணைப்புகள்

* 

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:Coordinates on Wikidata
லோத்தேஸ்வர்

**லோத்தேஸ்வர்** (**Loteshwar**), இந்தியாவின் குஜராத் மாநிலத்தின் பதான் மாவட்டத்தில் உள்ள கிராமம் ஆகும். மேலும் இது சிந்துவெளி நாகரிகத்தின் தொல்லியல் களங்களில் ஒன்றாகும். சிந்துவெளி நாகரிகம் தொடர்பான லோத்தேஸ்வர் தொல்லியல் மேடு ரூபன் ஆற்றின் துணை ஆறான காரி ஆற்றின் இடது கரையில் உள்ளது.

## தொல்லியல்
கிமு 6,000 ஆண்டின் லோத்தேஸ்வர் தொல்லியல் களம் வேட்டைச் சமூகத்தினர் வாழ்ந்தனர். கிமு 4,000 முதல் இப்பகுதி மக்கள் வீட்டு வளர்ப்பு விலங்குகளான ஆடு, மாடுகளை மேய்த்து வளர்த்தனர்.

### அகழ்வாய்வு
1990 - 1991களில் மகாராஜா சாயாஜிராவ் பல்கலைக்கழகத்தின் பண்டைய வரலாறு மற்றும் தொல்லியல் துறையினர் லோத்தேஸ்வரில் அகழ்வாய்வு மேற்கொண்டனர். 

அகழ்வாய்வு முடிவில் லோத்தேஸ்வரில் இரண்டு வேறுபட்ட தொல்பொருள் பண்பாட்டுக் காலத்திற்கான சான்றுகள் கிடைத்தன. முதல்  பண்பாட்டுக் காலத்திற்குரிய ஒற்றைக் கல்லால் ஆன சிறு கருவிகளும், அரைவைக் கற்களும், சுத்தியல் கற்களும் கிடைத்தன. இரண்டாம் பண்பாட்டுக் காலம் அரப்பா காலத்திற்குரிய மட்பாண்டங்கள் கிடைத்தன. 

#### தொல் பொருட்கள்
லோத்தேஸ்வர் தொல்லியல் களத்தில் கருப்பு மற்றும் சிவப்பு வண்ண மட்பாண்டங்கள், சிறு மணிகள், காதணிகள், அரிய மணிகள், சுடுமண் வளையல்கள், விளக்குகள், சுடுமண் தொல்பொருட்கள் கண்டறியப்பட்டது.  .

## இதனையும் காண்க
* சிந்துவெளி நாகரிகத்தின் தொல்லியல் களங்கள்
## மேற்கோள்கள்

### ஆதார நூற்பட்டியல்
* 
 This article incorporates text from a publication now in the public domain: 

பகுப்பு:சிந்துவெளி நாகரிகம்
பகுப்பு:இந்தியத் தொல்லியற்களங்கள்
பகுப்பு:பண்டைய நகரங்கள்
பகுப்பு:பாட்டன் மாவட்டம்
பகுப்பு:சிந்துவெளி நாகரிகத்தின் தொல்லியல் களங்கள்
பகுப்பு:குஜராத்தின் தொல்லியற்களங்கள்
தியுயாமுனைட்டு

**தியுயாமுனைட்டு** (*Tyuyamunite*) என்பது Ca(UO2)2V2O8•(5-8)H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கார்னோடைட்டு குழுவைச் சேர்ந்த இக்கனிமம் மிகவும் அரியவகை யுரேனியக் கனிமம் ஆகும்.  யுரேனியத்தின் செறிவு அதிகமாகக் காணப்படுவதால் கனிமம் பிரகாசமான மஞ்சள் நிறத்திலும் கதிரியக்கப் பண்பு கொண்டதாகவும் உள்ளது . கிர்கிசுத்தான் நாட்டில் பெர்கானா பள்ளத்தாக்கின்  தியுயா-முயூன் சுரங்கத்தில் 1912 ஆம் ஆண்டு தியுயாமுனைட்டு கனிமம் கண்டறியப்பட்டது. கோன்சுடாண்டின் அவ்டோனோமோவிச்சு நெனாத்கெவிச் என்பவர் இக்கனிமத்திற்கு தியுயாமுனைட்டு என்று பெயரிட்டார் . 

## தோற்றம் மற்றும் மாற்றம்

யுரேனியத் தாதுவான யுரேனினைட்டு கனிமம் கால்நிலையாக்கத்தால் தியுயாமுனைட்டு கனிமமாக மாறுகிறது. ஒரு நீரேறிய கனிமவகையாக இருந்தாலும் தியுயாமுனைட்டு சுற்றுச்சூழலில் வெளிப்படும்போது நீர் மூலக்கூறை இழந்து மெட்டாதியுயாமுனைட்டு  Ca(UO2)2(VO4)2•3-5H2O என்ற ஒரு புதிய கனிமமாக மாறுகிறது. 

## மேற்கோள்கள்
 

## புற இணைப்புகள்

*Tyuyamunite at Mindat

பகுப்பு:யுரேனியம்(VI) கனிமங்கள்
பகுப்பு:வனேடேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:ஒளிரும் கனிமங்கள்
பீர்த்தனா

**பீர்த்தனா** (**Bhirrana**, also **Bhirdana** and **Birhana**,) இந்தியாவின் அரியானா மாநிலத்தில் உள்ள பத்தேகாபாத் மாவட்டத்தில் உள்ள சிந்துவெளி நாகரீத்தின் தொல்லியல் களம் கொண்ட சிறு கிராமம் ஆகும்.

பீர்த்தனா தொல்லியல் களத்தை அகழ்வாய்வு செய்ததில், இதன் வரலாறு அரப்பா நாகரிகத்திற்கு முந்தைய காலத்திற்கு நீண்டுள்ளது என வெளிப்பட்டுள்ளது.  
## அமைவிடம்

இத்தொல்லியல் களம் புதுதில்லிக்கு வடகிழக்கே 220 கி.மீ. தொலைவிலும், மாவட்டத் தலைமையிடமான பதேகாபாத் நகரத்திற்கு வடகிழக்கே 14 கி.மீ. தொலைவிலும் உள்ளது.
பீர்த்தனா தெல்லியல் மேடு வடக்கு-தெற்கே 190 மீட்டரும்; கிழக்கு-மேற்கே   240 மீட்டரும்; 5.50 மீட்டர் உயரமும் கொண்டது.

## அகழ்வாய்வுகள்
பீர்த்தனா தொல்லியல் மேட்டின் மூன்று களங்களை, இந்தியத் தொல்லியல் ஆய்வகம் 2003-04, 2004–05  மற்றும்  2005-06 ஆண்டுகளில் அகழ்வாய்வு செய்தது.

## காலம்
பீர்த்தனா தொல்லியல் களம் அரப்பாவிற்கு முந்தைய, கிமு 7,500 முதல் கிமு 6,200 வரை நிலவிய அக்ரா மட்பாண்டப் பண்பாடு காலத்திற்குரியது என தொல்லியல் அறிஞர் இராவ் கூறுகிறார். பீர்த்தனா தொல்லியல் களத்தில் கண்டெடுக்கப்பட்ட தொல்பொருள்களின் கரிமக் காலக் கணிப்பின்படி, கிமு 7570-7180  முதல் கிமு  6689-6201  வரையானது என நிறுவப்பட்டுள்ளது.

## பண்பாடு
பீர்த்தனா தொல்லியல் கள அகழ்வாய்வில் இப்பகுதியில் முதலில்  அக்ரா மட்பாண்டப் பண்பாடும் பின்னர் துவக்க கால மற்றும் முதிர்ந்த அரப்பா பண்பாடு, நிலவியதாக அறியப்படுகிறது.

## தொல்பொருட்கள்
கடற்கன்னி போன்ற தேவதைகள் மற்றும் பெண்கள் உருவம் பதித்த மட்பாண்டங்களும் கிடைத்துள்ளது.

### பிற தொல்பொருட்கள்
வண்ண ஆரங்களுடன் கூடிய சுடுமண் சக்கரங்கள் இத்தொல்லியல் களத்தில் கிடைத்துள்ளது. ஆற்றாங்கரை குழைவுமண் பகுதியில் மக்கள் சடங்குகள் செய்வதற்கும், மட்பாண்டத் தொழிலுக்கும் பயன்படுத்தியுள்ளனர். பல அறைகள் கொண்ட வீடுகள் பீர்த்தனா தொல்லியல் களத்தில் கண்டுபிடிக்கப்பட்டுள்ளது. அவற்றுள் ஒரு வீடு 10 அறைகளுடனும், ஒரு வீடு 3 அறைகளுடனும் இருந்தது. வீடுகள் சமயலறை, சமையல் அடுப்புகள், அரைத்த தானியங்கள் மற்றும்   முற்றவெளி கொண்டிருந்தது. பொதுவாக சிந்துவெளி நாகரிகம் பீர்த்தனா பகுதியில் நிலவியதாக அறியப்படுகிறது.

## இதனையும் காண்க
* சிந்துவெளி நாகரிகம்
* சிந்துவெளி நாகரிகத்தின் தொல்லியல் களங்கள்
## மேற்கோள்கள்

## மேற்கோள்கள்

* 
* 
* 
* 
* 

## மேலும் படிக்க
**The Tribune*,   2 January 2004
**Puratattva,* The Bulletin of the Archaeological Society of India No. 34, 35 and 36;
*Man and Environment xxxi

## வெளி இணைப்புகள்
*Graffiti of dancing girl

பகுப்பு:பத்தேகாபாத் மாவட்டம்
பகுப்பு:இந்தியத் தொல்லியற்களங்கள்
பகுப்பு:சிந்துவெளி நாகரிகம்
பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:சிந்துவெளி நாகரிகத்தின் தொல்லியல் களங்கள்
ஒயிரட்கள்

**ஒயிரட்கள்** (, *ஒயிரட்*) என்று அழைக்கப்படுபவர்கள் மேற்குப்பகுதி மங்கோலியர்கள் ஆவர். இவர்கள் சிஞ்சியாங் மற்றும் மேற்கு மங்கோலியாவின் ஆல்டாய் பகுதிகளை பூர்வீகமாகக் கொண்டவர்கள் ஆவர்.

வரலாற்று ரீதியாக ஒயிரட்கள் நான்கு முக்கிய இனங்களை உள்ளடக்கியவர்கள் ஆவர்: சுங்கர் (சோரோஸ் அல்லது ஒலோட்ஸ்), டோர்குட், டோர்பெட், மற்றும் கோசுட். பிற இனங்கள்: கொயிட், பயட்கள், மியங்கட், சக்சின், பாடுட்.

## உசாத்துணை

பகுப்பு:சீனாவின் இனக்குழுக்கள்
பகுப்பு:உருசிய இனக்குழுக்கள்
பகுப்பு:மங்கோலியாவின் வரலாறு
பகுப்பு:மங்கோலிய மக்கள்
கென்டீ மாகாணம்

**கென்டீ** () என்பது மங்கோலியாவின் 21 அயிமக்குகளுள் (மாகாணங்கள்) ஒன்றாகும். இது மங்கோலியாவின் கிழக்குப் பகுதியில் அமைந்துள்ளது. இதன் தலைநகரம் சிங்கிஸ் நகரமாகும். இந்த அயிமக்கு கென்டீ மலைகளை தன்னகத்தே கொண்டுள்ளதால் இப்பெயரால் அழைக்கப்படுகிறது. தெமுசின் அல்லது செங்கிஸ்கானின் பிறப்பிடம் மற்றும் புதைக்கப்பட்ட இடமாக இருப்பதால் இது பிரபலமாக உள்ளது.

## உசாத்துணை

பகுப்பு:மங்கோலியாவின் மாகாணங்கள்
பகுப்பு:கென்டீ மாகாணம்
அ. நாராயணசாமி

**அ. நாராயணசாமி** (A. Narayanswamy) இவர் இந்திய நாடாளுமன்றத்தின் மக்களவைக்காக 2019 ஆம் ஆண்டு நடந்த பொதுத்தேர்தலின்போது கருநாடக மாநிலத்தில் உள்ள சித்ரதுர்கா என்ற தொகுதியிலிருந்து பாரதிய ஜனதா கட்சியில் போட்டியிட்டு வெற்றிபெற்றார்.

## சாதி பாகுபாடு
2019 ஆம் ஆண்டு செப்டம்பர் மாதம் 17 ஆம் திகதி தனது தொகுதிக்கு உட்பட்ட கிராமத்தில் நல திட்டங்களை அறிவிக்க சென்றபோது, இவர் தாழ்த்தப்பட்டவர் என்ற காரணத்தால் ஊர் மக்களால் கிராமத்திற்குள் வரவிடாமல் தடுத்து நிறுத்தப்பட்டார்.

## மேற்கோள்கள்

பகுப்பு:17வது மக்களவை உறுப்பினர்கள்
பகுப்பு:வாழும் மக்கள்
பகுப்பு:சித்ரதுர்கா மாவட்ட மக்கள்
செஞ்சு

**செஞ்சு** (Chenchus) இவர்கள் தொல்மூத்த பழங்குடியினரான இவர்கள் ஆந்திரப் பிரதேசம், கருநாடகம், ஒடிசா மற்றும் தெலங்காணா பகுதியில் வாழுகிறார்கள். இவர்களின் வாழ்வாதாரமாக இருபது வேட்டையாடுதலும் தேன் சேகரிப்பதும் ஆகும். இவர்கள் திராவிட மொழிக் குடும்பத்தைச் சார்ந்த செஞ்சு மொழியைப் பேசுகிறார்கள். இது முழுவதும் தெலுங்கு மொழியைச் சார்ந்து பேசப்படுவதாகும். ஆந்திர மாநிலத்தில் அமைந்துள்ள நல்லமலைப் பகுதியில் பரவலாக வாழ்கிறார்கள். இவர்களின் தொழிலான வேட்டையாடுதலை ஆங்கிலேயர் ஆட்சியின் போது அவர்கள் தடுத்துவிட்டனர்.  இராயலசீமை பகுதியில் இவர்களை செஞ்சு ரெட்டிகள் என்று அழைக்கிறார்கள்.

## மேற்கோள்கள்

*Fürer-Haimendorf, Christoph von (1943) *The Chenchus: A Jungle Folk of the Deccan*. London: MacMillan and Co.
*Betageri, Prahlad (1993) *Adavichenchara Samskruti*. Bangalore: Karnataka Sahitya Academy. (in Kannada)

## மேலும் பார்க்க
*CEPCE India
*Chenchu Empowerment Programme
* 
* The Chenchus A photo essay
*A Night With the Tribals
*This article includes material from the public domain Library of Congress Country Study on இந்தியா.

பகுப்பு:திராவிடர்
பகுப்பு:பழங்குடிகள்
பகுப்பு:இந்தியப் பழங்குடிகள்
நவாப்ஷா மாவட்டம்

**நவாப்ஷா மாவட்டம்** (**Shaheed Benazirabad District** (சிந்தி** ضلعو بينظير آباد ** ), (தற்போதைய பெயர் **சாகித் பெனாசீராபாத் மாவட்டம்**), பாகிஸ்தான் நாட்டின் சிந்து மாகாணத்தில் உள்ள ஒரு மாவட்டம் ஆகும். இதன் தலைமையிட நகரம்  **[[நவாப்ஷா நகரம்]]** ஆகும். இம்மாவட்டத்தில் சன்குதரோ (Chanhudaro) எனுமிடத்தில் சிந்துவெளி நாகரிகத்தின் தொல்லியல் களம் உள்ளது.

## மாவட்ட வரலாறு
1912-இல் நிறுவப்பட்ட இம்மாவட்டத்தில் 7 வருவாய் வட்டங்கள் கொண்டிருந்தது. அவைகள்:
# கண்டியாரோ 
# நௌசெரா பெரோஸ் 
# மோரோ
# சக்ரந்து
#நவாப்ஷா  
# சிஞ்ச்ரோ 
# சாதாத்பூர் 

1953-இல் சாதாத்பூர் மற்றும் சிஞ்ச்ரோ வருவாய் வட்டங்களை புதிதாக நிறுவப்பட்ட சங்கர் மாவட்டத்துடன் இணைக்கப்பட்டது.  1989-இல் நௌசெரா பெரோஸ் மற்றும் கண்டியாரோ வட்டங்கள் மற்றும் மொரோ வருவாய் வட்டத்தின் பாதியைக் கொண்டு  நௌசரோ பெரோஸ் மாவட்டம் நிறுவப்பட்டது.

## மாவட்ட நிர்வாகம்
தற்போது நவாப்ஷா மாவட்டம் 4 வருவாய் வட்டங்களைக் கொண்டுள்ளது. அவைகள்: 
* சக்கரந்து 
* நவாப்ஷா 
* காஜி அகமது 
* தௌர் 

## மக்கள்தொகை பரம்பல்
2017-ஆம் ஆண்டின் மக்கள்தொகை கணக்கெடுப்பின்படி, 4502 சகிமீ பரப்பளவு கொண்ட நவாப்ஷா மாவட்ட மொத்த மக்கள்தொகை 16,12,847 ஆகும். மக்கள்தொகையில் இசுலாமியர்கள் 96.3% மற்றும் இந்துக்கள்  2.77% ஆகவுள்ளனர். சிந்தி மொழி 79.25%, உருது 8.72%,  பஞ்சாபி மொழி 7.90%, சராய்கி மொழி 1.82% மக்களும் பேசுகின்றனர்.
## இதனையும் காண்க
* சன்குதரோ

## மேற்கோள்கள்

## ஆதார நூல்கள்
*
* Website of the Election Commission of Pakistan (Election Results National Assembly) 
* The book *Aeena Zila Nawabshah* compiled and written by Muhammad Ayub Shad

பகுப்பு:சிந்து மாகாணம் 
பகுப்பு:பாக்கித்தானின் மாவட்டங்கள்
பகுப்பு:சிந்து மாகாணத்தின் மாவட்டங்கள்
டி. ஆர். பி. பொறியியல் கல்லூரி

**எஸ். ஆர். எம்.  பொறியியல் கல்லூரிக்கு** (SRM Engineering College) பிரபல கல்வியாளரும், தொழில்முனைவோருமன  டி. ஆர். பரிவேந்தர் பெயரை சேர்த்து **எஸ். ஆர். எம். டி. ஆர். பி. பொறியியல் கல்லூரி** என பெயரிடப்பட்டது. கல்வித் துறையில் குறிப்பிடத்தக்க புகழை இந்த நிறுவனம் தொடர்ந்து பெற்றுள்ளது, இது எஸ்ஆர்எம் குழுமத்தின் நிறுவனமாகும். எஸ். ஆர். எம். பொறியியல் கல்லூரியானது ஐ.எஸ்.ஓ 9001: 2000 சான்றளிக்கப்பட்ட நிறுவனமாகும். மேலும் இக்கல்லூரியானது தொழில்நுட்ப கல்விக்கான அகில இந்தியக் குழுவால்  அங்கீகரிக்கப்பட்டு சென்னை அண்ணா பல்கலைக்கழகத்துடன் இணைக்கப்பட்டுள்ளது. 

இக்கல்லூரி திருச்சிராப்பள்ளி அருகே உள்ள இருங்கலூரில், தேசிய நெடுஞ்சாலை -45 இல் அமைந்துள்ளது. இப்பகுதியில் உள்ள சமயபுரம் மாரி அம்மன் கோயில் புகழ் பெற்றது. இக்கல்லூரியானது   &nbsp; திருச்சிராப்பள்ளியில் இருந்து சுமார் 25  கி.மீ. தொலைவில் உள்ளது. கல்லூரி கிராமப்புறத்தில் கட்டப்பட்டு, 2011 ஆம் ஆண்டில் நிறுவப்பட்டது, எனவே இது அமைதியான மற்றும் மாசு இல்லாத வளாகமாக உள்ளது. 

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:திருச்சிராப்பள்ளி மாவட்டத்திலுள்ள பொறியியல் கல்லூரிகள்
புதிர்நீலன்

**புதிர்நீலன் ** (*Rathinda amor*) என்பது நீலன்கள் குடும்பத்தைச்சேர்ந்த பட்டாம்பூச்சி ஆகும்.

## பரவல்
புதிர்நீலன் இலங்கை மற்றும் இந்தியாவில் காணப்படுகிறது.

## தோற்றம்
அளவு 26 மிமீ - 28 மிமீ ஆண், பெண் பூச்சிகளின் கரும் பழுப்பு முன் இறக்கைகளின் மேல்புறத்தில் சிறிய வெள்ளை திட்டும், பின் இறக்கைகளின் நுனியில் கருஞ்சிவப்புத் திட்டுகளும் காணப்படும்.  இறக்கைகளின் கீழ்பகுதியில் பழுப்புக் கலந்த மஞ்சள் நிறமாக இருக்கும். முன் இறக்கைகளின் கீழ்ப்புறத்தில் ஆங்காங்கே கருந்திட்டுகள் சூழ்ந்த, ஒரு நீண்டு வளைந்த வெண்திட்டு காணப்படும்.  நுனியில் வெள்ளை மற்றும் கருங்கீற்றுகள் கோடுபோல் காணப்படும்.   இறக்கைகளில் பல சிறிய அலை போன்ற கருந்திட்டுகளும், நுனியில் வெள்ளை நிறக்கோடும், விளிம்பில் மூன்று சிறிய வால்களும் காணப்படும், நடுவால்  நீண்டு இருக்கும்.
## வாழிடச்சூழல்
இலையுதிர் காடுகள், மழை அதிகமுள்ள சமவெளிகள் போன்றவற்றில் காணப்படும்
விட்டுவிட்டுச் சிறகடித்து மெதுவாகப் பறக்கும்.
கீழ்மட்டத்திலுள்ள செடிகளைச் சுற்றியே பறக்கும்
இலைகளின் மேல் அமர்ந்தவுடன் வால்களை ஆட்டியும், உடலை முன்னும்பின்னும் சுற்றியும், தலை எது, வால் எது என்று தொpயாத அளவுக்குத் தந்திரமாக எதிராளியிடமிருந்து தற்காத்துக்கொள்ளும்.  இது ஒரு புதிரான செயலாகும்.
## வாழ்க்கைப்பருவங்கள்
புழப் பருவத்தில் புழுவின் முகம் பார்பதற்குக் குரங்கு முகத்தைப் போல் இருக்கும்.  இலைகளின் மேல் அமர்ந்து வெயில் காயும்.
### புழுக்களுக்கு உணவாகும் சில தாவரங்கள்
* நீர் கடம்பு
* கல்தேக்கு
*  புல்லுருவி வகை
## வாழ்க்கை சுற்சி





## இவற்றையும் பார்க்கவும்

* தமிழ்நாட்டில் காணப்படும் பட்டாம்பூச்சிகளின் பட்டியல்

## சான்றுகள்

பகுப்பு:நீலன்கள் (பட்டாம்பூச்சிக்குடும்பம்)
சன்குதரோ

**சான்குதரோ** (**Chanhudaro** (also Chanhu Daro or Chanhu Dado) பாகிஸ்தான் நாட்டின் சிந்து மாகாணத்தில், நவாப்ஷா மாவட்டத்தில் உள்ள சான்குதராவில் சிந்துவெளி நாகரிக காலத்திய மூன்று தொல்லியல் மேடுகளை அகழ்வாய்வு செய்யப்பட்டது. அதில் ஒரு தொல்லியல் மேடு  5 ஹெக்டேர் பரப்பளவு கொண்டது. சான்குதரோ தொல்லியல் களம் மொகெஞ்சதாரோவிற்கு தெற்கே 130 கி.மீ. தொலைவில் உள்ளது. சான்குதரோ கிமு 4,000 முதல் கிமு 1,700 வரை மக்கள் குடியிருப்பாக விளங்கியது.

## தொல்பொருட்கள்
செப்புக் கத்திகள், ஈட்டிகள், கூர்மையான கத்திகள், தொழிற் கருவிகள்  கோடாரிகள், சமையல் பாத்திரங்கள் போன்ற தொல்பொருட்கள் இத்தொல்லியல் களத்தில் கிடைத்துள்ளது. செப்பு மீன்பிடி கொக்கிகள் இத்தொல்லியல் களத்தில் கிடைத்துள்ளது. மேலும்  சுடுமண் வண்டி மாதிரிகள், சுடுமண் பறவை, தட்டுகள், கிண்ணங்கள் கிடைத்துள்ளது.

சன்குதரோ தொல்லியல் களத்தில் கிடைத்தவற்றில்  ஈட்டி எறியும் ஆண் அல்லது நடனமாடுபவரின் சிதைந்த சிலை (4.1&nbsp;cm) புகழ் பெற்றது. இது தற்போது பாஸ்டன் அருங்காட்சியகத்தில் உள்ளது. சான்குதரோவில் சிந்துவெளி முத்திரைகள் கண்டறியப்பட்டுள்ளது.

அழகிய மணிகள் உற்பத்தி செய்யும் தொழில் பட்டறைகள் மற்றும் ஊதுலைகள் கண்டுபிடிக்கப்பட்டுள்ளது. சங்கு வளையல்கள், மணி செய்வதற்கான மூலப்பொருட்கள், சோப்புக் கல்லால் செய்யப்பட்ட சிந்துவெளி முத்திரைகள், உலோகப் பாத்திரங்கள் கிடைத்துள்ளது.

எள் தானியம் இத்தொல்லியல் களத்தில் கிடைத்துள்ளது. இங்கு பட்டாணி விளைவிக்கப்பட்டுள்ளது.

சன்குதரோ, அரப்பா மற்றும் ராகி கர்கி போன்ற சிந்துவெளி தொல்லியல் களங்களில் மட்டுமே வெள்ளி அல்லது வெண்கலப் பாத்திரங்களில் பஞ்சு துணிகள் இருந்த அடையாளங்கள் கிடைத்துள்ளது.

சன்குதரோவில், முண்டிகாக் தொல்லியல் களத்தில் கிடைத்தது போன்ற கிமு 3000 காலத்திய இரும்புப் பொருட்கள் கிடைத்துள்ளது.
## சிந்துவெளி எழுத்துகள்

சிந்துவெளி எழுத்துகளில் **||/** வடிவ எழுத்து சான்குதரோ தொல்லியல் களத்தில் மட்டுமே கிடைத்துள்ளது.

## இதனையும் காண்க
* சிந்துவெளி நாகரிகம்
* சிந்துவெளி நாகரிகத்தின் தொல்லியல் களங்கள்
## மேற்கோள்கள்


பகுப்பு:பண்டைய நகரங்கள்
பகுப்பு:பாகிசுத்தானில் உள்ள தொல்லியல் களங்கள்
பகுப்பு:சிந்து மாகாணம்
நவாப்ஷா மாவட்டம்
பகுப்பு:சிந்துவெளி நாகரிகத்தின் தொல்லியல் களங்கள்
பெர்சிலியனைட்டு

**பெர்சிலியனைட்டு** (*Berzelianite*) என்பதுCu2Se.  என்ற மூலக்கூற்று வாய்ப்பாட்டால் விவரிக்கப்படும் ஓர் அரிய தாமிர செலீனைடு கனிமம் ஆகும். மெல்லிய கிளைவடிவ மேலோடு அல்லது நேர்த்தியாக தூளாக்கப்பட்ட சேர்க்கையாக சமவச்சு படிகத்திட்டத்தில் இது படிகமாகத் தோன்றுகிறது. ஈருருவ வகை பெல்லிடோயிட் கனிமம் போலல்லாமல்  இது நாற்கோணவமைப்பில் படிகமாக்குகிறது. பெர்சிலியனைட்டு படிகங்கள் ஒளிபுகா தன்மையும் சற்று தகடாக அடிக்கும் தன்மையும் கொண்டதாக உள்ளன. 

பன்னாட்டு கனிமவியல் சங்கம் பெர்சிலியனைட்டு கனிமத்தை Brz  என்ற குறியீட்டால் அடையாளப்படுத்துகிறது.

## பெயரும் தோற்றமும்

பெர்சிலியனைட்டு முதன் முதலில் சுவீடன் நாட்டில் சிக்ரிகெர்னம் சுரங்கத்தில் 1850 ஆம் ஆண்டு கண்டறியப்பட்டது. சுவீடிய வேதியியலாளரும் பகுப்பாய்வு வேதியியல் துறையின் தந்தையுமான பெர்சிலியசு நினைவாக கனிமத்திற்கு பெர்சிலியனைட்டு என்ற பெயர் சூட்டப்பட்டது. வேதிக்குறியீடு மூலம் தனிமங்களை குறிப்பிடும் முறையையும் சீரியம், செலீனியம், சிலிக்கான்,  தோரியம்  போன்ற தனிமங்களையும் இவர் கண்டுபிடித்தார் என்பது குறிப்பிடத்தக்க இவர் சாதனைகளாகும். பெரும்பாலும் இயுகேய்ரைட்டு, கிளாசுதாலைட்டு, டைமானைட்டு, உமாங்கைட்டு, கிளாக்மேன்னைட்டு, அகுய்லாரைட்டு,  குரூக்கிசைட்டு, அதாபாசுகைட்டு, சிட்ரோமேயரைட்டு, பாலிபாசைட்டு, பியர்சியைட்டு, தங்கம், யுரேனினைட்டு, பைரைட்டு, மார்கேசைட்டு, கால்சைட்டு போன்ற கனிமங்களுடன் சேர்ந்தே பெர்சிலியனைட்டு காணப்படுகிறது.

## மேற்கோள்கள்

பகுப்பு:செலீனைடு கனிமங்கள்
பகுப்பு:தாமிரம்(I) கனிமங்கள்
பகுப்பு:கனசதுரக் கனிமங்கள்
செங்கிஸ் கானின் கல்லறை

**செங்கிஸ் கானின் கல்லறை** (*Mausoleum of Genghis Khan*) என்பது செங்கிஸ் கானுக்காகக் கட்டப்பட்ட கோயிலாகும். அங்கு இவர் மூதாதையராக, அரச மரபைத் தோற்றுவித்தவராக மற்றும் தெய்வமாக வணங்கப்படுகிறார். இந்த இடம் பாரம்பரியமாக மங்கோலியர்கள் மத்தியில் *இறைவனின் உறைவிடம்* (கோயில்) என்ற பெயரால் அழைக்கப்படுகிறது. ஏனெனில் இந்த இடம் என்றுமே செங்கிஸ் கானின் உடலைக் கொண்டிருக்கவில்லை. செங்கிஸ் கானை வணங்குதலின் முக்கிய மையமாக இந்த இடம் உள்ளது. செங்கிஸ் கானை வழங்கும் பழக்கமானது மங்கோலியா மற்றும் இக்கோயில் அமைந்துள்ள உள் மங்கோலியா ஆகிய இரு இடங்களிலுமே மங்கோலிய ஷாமன் மதப் பழக்கவழக்கமாக வளர்ந்து வருகிறது.

இக்கோயில் சீனாவின் உள் மங்கோலியா மாகாணத்தின் ஓர்டோஸ் பகுதியின் எஜின் ஹோரோ பதாகையில் சின்சியே பட்டணத்தின் கண்டேகூவோ அமைவிடத்தில் அமைந்துள்ளது. இக்கோயிலின் பிரதான மண்டபமானது உண்மையில் ஒரு நினைவுச் சின்னமாகும். இங்கு சவப்பெட்டி உள்ளது. ஆனால் அதனுள் தலைப்பாகைகள் மற்றும் பொருட்கள் மட்டுமே உள்ளன. ஏனெனில், செங்கிஸ் கானின் உண்மையான சமாதி என்றுமே கண்டுபிடிக்கப்படவில்லை.

இந்தக் கோயிலின் தற்போதைய கட்டட வடிவமைப்பானது 1954 மற்றும் 1956ஆம் ஆண்டுகளுக்கு இடையில் சீன மக்கள் குடியரசின் அரசாங்கத்தால் பாரம்பரிய மங்கோலிய வடிவத்தில் அமைக்கப்பட்டது. சீனப் பண்பாட்டுப் புரட்சியின் போது இக்கோயில் நாசப்படுத்தபட்டு இதில் இருந்த பொருட்கள் அழிக்கப்பட்டன. ஆனால் 1980களில் இக்கோயில் மாதிரிப் பொருட்களை வைத்து மீண்டும் புனரமைக்கப்பட்டது. இன்றும் செங்கிஸ் கான் வழிபாட்டின் மையமாகத் தொடர்ந்து வருகிறது. 2011ஆம் ஆண்டு சீனாவின் தேசிய சுற்றுலா நிர்வாகத்தால் இக்கோயில் AAAAA-தர சுற்றுலா இடமாக பெயரிடப்பட்டது.

## மேற்கோள்கள்

பகுப்பு:செங்கிஸ் கான்
மாதவ்ராவ் சிந்தியா

**மாதவராவ் சிவாஜிராவ் சிந்தியா** (*Madhavrao Jivajirao Scindia*, 10 மார்ச் 1945 – 30 செப்டம்பர் 2001) என்பவர் இந்திய தேசிய காங்கிரசு அரசியல்வாதியும், முன்னாள் அமைச்சரும் ஆவார். முன்னதாக, 1961 ஆம் ஆண்டில், இவருக்கு மராத்தியர்களின் சிந்தியா வம்சத்தின் சந்ததிப் பட்டம் வழங்கப்பட்டது. ஆனாலும், 1971 இல் அறிவிக்கப்பட்ட இந்திய அரசியலமைப்பின் 26-வது திருத்தச்சட்டத்தின் படி, இந்திய அரசு சுதேசிய இந்தியாவின் அதிகாரபூர்வ சின்னங்களை இல்லாதொழித்தது.

## வாழ்க்கைச் சுருக்கம்
மாதவ்ராவ் குவாலியர் அரசின் கடைசி மகாராஜா சிவாஜிராவ் சிந்தியாவிற்குப் பிறந்தவர். இவர் தனது உயர்படிப்பை இலண்டன் வின்செசுட்டர் கல்லூரியிலும், ஆக்சுபோர்டு புதிய கல்லூரியிலும் கற்றார். இங்கிலாந்தில் இருந்து திரும்பியவுடன், தமது தந்தையைப் போலவே அரசியலில் ஈடுபடலானார். 1971 இல் தனது 26-வது அகவையில் குவாலியரில் இருந்து மக்களவைக்குத் தெரிவு செய்யப்பட்டார். 1971 இல் இருந்து ஒன்பது தடவைகள் மக்களவை உறுப்பினராகத் தெரிவு செய்யப்பட்டார். எந்தத் தேர்தலிலும் இவர் தோற்றதில்லை. 1984 இல் இரயில்வே அமைச்சராக ராஜீவ் காந்தியின் அமைச்சரவையில் நியமிக்கப்பட்டார். 1990 முதல் 1993 வரை இந்தியத் துடுப்பாட்டக் கட்டுப்பாடு வாரியத்தின் தலைவராகவும் பணியாற்றினார்.

## இறப்பு
2001 செப்டம்பர் 30 இல் மாதவ்ராவ் சிந்தியா உத்தரப் பிரதேசம், மெயின்புரி மாவட்டத்தில் இடம்பெற்ற வானூர்தி விபத்தொன்றில் உயிரிழந்தார். கிங் ஏர் ச்-90 வானூர்தியில் பயணம் செய்த அனைத்து 8 பேரும் உயிரிழந்தனர். உயிரிழந்தவரக்ளில் ஊடகவியலாலர்கள் சஞ்சீவ் சின்கா (இந்தியன் எக்சுபிரசு), அஞ்சு சர்மா (ஹிந்துஸ்தான் டைம்ஸ்), ஆகியோரும் அடங்குவர்.

## மேற்கோள்கள்

பகுப்பு:1945 பிறப்புகள்
பகுப்பு:2001 இறப்புகள்
பகுப்பு:மத்தியப் பிரதேச நபர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வானூர்தி விபத்துகளில் இறந்தவர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:மத்தியப் பிரதேச அரசியல்வாதிகள்
செயின்ட் ஜோசப் பொறியியல் கல்லூரி

**செயின்ட் ஜோசப் பொறியியல் கல்லூரி** (St. Joseph's College of Engineering) என்பது இந்தியாவின், தமிழ்நாட்டின், சென்னையில் உள்ள ஒரு  கல்லூரி ஆகும். இது புனித ஜோசப் கல்வி அறக்கட்டளையால் நிர்வகிக்கப்படுகிறது. இக்கல்லூரி அண்ணா பல்கலைக்கழகத்துடன் இணைக்கப்பட்டுள்ளது. இது விரைவில் தன்னாட்சிக் கல்லூரியாக்கப்படும் என எதிர்ப்பார்க்கப்படுகிறது.  

## இருப்பிடம்
இந்த கல்லூரி சென்னை, அடையாறில் இருந்து 15 கிலோமீட்டர் தொலைவில்,  சோழிங்கநல்லூரில், சத்தியபாமா பல்கலைக்கழகத்தை அடுத்து உள்ளது. இக்கல்லூரி &nbsp; தம்பரம் தொடருந்து நிலையத்திலிருந்து 18 கி.மீ. தொலைவில் உள்ளது. இந்த பல்கலைக்கழகம் ராஜீவ் காந்தி சாலைக்கு அடுத்ததாக உள்ளது (முன்னர் பழைய மகாபலிபுரம் சாலை என்று அழைக்கப்பட்டது மற்றும் பிரபலமாக தகவல் தொழில்நுட்ப  தாழ்வாரம் என்று அழைக்கப்படுகிறது). கிழக்கு கடற்கரை சாலைவழியாகவும் (ஈ.சி.ஆர்) இதை அணுகலாம்.  

## கல்வித் துறைகள்
செயின்ட் ஜோசப் பொறியியல் கல்லூரி பின்வரும் கல்வித் துறைகளைக் கொண்டுள்ளது.  

* கணினி அறிவியல் மற்றும் பொறியியல் துறை 
* மின்னணுவியல் மற்றும் தொடர்பு பொறியியல் துறை 
* மின் மற்றும் மின்னணுவியல் பொறியியல் துறை 
* இயந்திர பொறியியல் துறை 
* குடிசார் பொறியியல் துறை 
* மின்னணுவியல் மற்றும் கருவி பொறியியல் துறை 
* கருவி மற்றும் கட்டுப்பாட்டு பொறியியல் துறை 
* தகவல் தொழில்நுட்பத் துறை 
* உயிர் தொழில்நுட்பத் துறை 
* வேதியியல் பொறியியல் துறை 

மேலும் இக்கல்லூரி அளிக்கும்  முதுகலை பட்டங்கள் பின்வருமாறு: 

* முதுநிலை பொறியியல், ஆற்றல் மின்னணுவியல் மற்றும் செயலிகள் 
* முதுநிலை பொறியியல்,  அப்ளைடு எலக்ட்ரானிக்ஸ் 
* முதுநிலை பொறியியல், கணினி அறிவியல் மற்றும் பொறியியல் 
* கணினி தொழில்நுட்பத்தில் மாஸ்டர் ஆஃப் சயின்ஸ் 
* முதுநிலை வணிக மேலாண்மை  
* முதுநிலை பொறியியல், ஆற்றல் அமைப்பு 
* முதுநிலை பொறியியல், மென்பொருள் பொறியியலில் 
* முதுநிலை பொறியியல், உற்பத்தி பொறியியல் 
* முதுநிலை பொறியியல், கட்டுப்பாடு மற்றும் கருவி பொறியியல் 
* எம்பிஏ - முதுநிலை வணிக மேலாண்மை. 
* முதுநிலை கணினி பயன்பாடுகள் 

## குறிப்பிடத்தக்க பழைய மாணவர்கள்

* ரெஜித் மேனன், திரைப்பட நடிகர் 

* பாரத் ராஜ் 
* ஒய்.எஸ் அவினாஷ் ரெட்டி எம்.பி. 

## குறிப்புகள்

## வெளி இணைப்புகள்

* செயின்ட் ஜோசப் பொறியியல் கல்லூரி வலைத்தளம் 
* அண்ணா பல்கலைக்கழக அதிகாரப்பூர்வ வலைத்தளம் 
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:சென்னையில் உள்ள பொறியியல் கல்லூரிகள்
பகுப்பு:Coordinates on Wikidata
தோமெய்கைட்டு

**தோமெய்கைட்டு** (*Domeykite*) என்பது Cu3As   என்ற மூலக்கூற்று வாய்ப்பாட்டால் விவரிக்கப்படும் ஒரு தாமிர ஆர்சனைடு கனிமம் ஆகும். மிகவும் அரிய இக்கனிமத்தின் படிகங்கள் சமவச்சு படிகத் திட்டத்தில் ஒழுங்கற்ற பொதிகளாக அல்லது திராட்சைக் கொத்து வடிவத்தில் படிகமாகின்றன. வெண்மையான நிறத்திலிருந்து சாம்பல் நிறம் வரையிலான வண்ணங்களில்  ஒளிபுகா படிகங்களாக தோமெய்கைட்டு படிகங்கள் உள்ளன. 7.2 முதல் 8.1 என்ற ஒப்படர்த்தி மதிப்பும் 3 முதல் 3.5 என்ற கடினத்தன்மையை இப்படிகங்கள் பெற்றுள்ளதாக மோவின் அளவுகோல் மதிப்பும்   தெரிவிக்கின்றன . 

1945 ஆம் ஆண்டு முதன்முதலாக சிலி நாட்டின் கோகுயிம்போ என்ற துறைமுக நகரத்தின் அல்கோதோனெசு சுரங்கத்தில் தோமெய்கைட்டு கனிமம் கண்டறியப்பட்டது. வில்லெம் ஆய்டிங்கர் போலந்து நாட்டின் கனிமவியலாளரான இஞ்ஞாசி தோமெய்கோவின் பெயரை இக்கனிமத்திற்கு பெயராக  வைத்தார் . 

பன்னாட்டு கனிமவியல் சங்கம் தோமெய்கைட்டு கனிமத்தை Do என்ற குறியீட்டால் அடையாளப்படுத்துகிறது.

## பயன்கள்

சிறிய அளவில் தாமிரம் பிரித்தெடுக்க இக்கனிமம் பயன்படுகிறது. இதைத் தூய்மைப்படுத்தி பளபளப்பாக்கி அணிகலன்கள் உருவாக்கத்திலும் பயன்படுத்த முடியும் . 

## மேற்கோள்கள்

பகுப்பு:தாமிரம்(I) கனிமங்கள்
பகுப்பு:ஆர்சனைடு கனிமங்கள்
பகுப்பு:கனசதுரக் கனிமங்கள்
பகுப்பு:சல்பைடு கனிமங்கள்
ஸ்டெல்லா மேரிஸ் பொறியியல் கல்லூரி

**ஸ்டெல்லா மேரிஸ் பொறியியல் கல்லூரி** (Stella Mary's College of Engineering) என்பது இந்தியாவின், தமிழ்நாட்டின், கன்னியாகுமரி மாவட்டத்தின் ஆறுதெங்கன்விளையில் அமைந்துள்ள ஒரு தனியார் பொறியியல் கல்லூரி ஆகும். இந்த கல்லூரி 2012 ஆம் ஆண்டில் தொழில்முனைவோரும்,  நோவா கல்வி அறக்கட்டளையின் நிறுவனரான திரு நசரத் சார்லசால் நிறுவப்பட்டது. இக்கல்லூரி பொறியியல் துறையில் இளங்கலை மற்றும் முதுகலை படிப்புகளை வழங்குகிறது.

## சேர்க்கை
கல்லூரியியல் அனைத்து படிப்புகளுக்கான சேர்க்கையானது தகுதி மற்றும் மதிப்பெண் அடிப்படையில் செய்யப்படுகிறது. ஒரு குறிப்பிட்ட சதவீத இடங்கள் அண்ணா பல்கலைக்கழக ஒற்றை சாளர அமைப்புக்கு (AU SWS) சென்று அதன்வழியாக நிரப்பப்படுகின்றது. மீதமுள்ள இடங்கள் நுழைவுத் தேர்வின் மூலம் நிரப்பப்படுகின்றன. இந்த சதவீதம் ஒவ்வொரு ஆண்டும் மாறுபடலாம்.

## படிப்புகள்
இங்கு பி.இ. / பி.டெக்-இல் 5 படிப்புகள் மற்றும் எம்.இ- இல் ஒரு படிப்பும் வழங்கப்படுகின்றன

* பி.இ. குடிசார் பொறியியல் 
* பி.இ. இயந்திரப் பொறியியல் 
* கணினி அறிவியல் பொறியியல் 
* பி.இ. மின்னணுவியல் மற்றும் தொடர்பு பொறியியல் 
* பி.இ. மின் மற்றும் மின்னணு பொறியியல் 
* எம்.இ. கணினி அறிவியல் பொறியியல்

## வேலைவாய்ப்பு
இக்கல்லூரியியல் வேலை வாய்ப்பு பிரிவு 2013 இல் நிறுவப்பட்டது. இந்தப் பிரிவானது இறுதி ஆண்டு மாணவர்களுக்கு வேலை வாய்ப்புகளை பெற்றுத்தர தொழில் நிறுவனங்களைக் கொண்டு வளாக நேர்காணல்களை ஏற்பாடு செய்கிறது, மேலும் மாணவர்களுக்கு தொழில் துறையில் பயிற்சி அளிக்கிறது. தகுதி வாய்ந்த அனைத்து மாணவர்களுக்கும் வளாக வேலை வாய்ப்பு பயிற்சியானது (மனிதவள, தொழில்நுட்ப, ஜி.டி., எழுத்துத் தேர்வு) இறுதி ஆண்டுக்கு முன் வழங்கப்படுகிறது. இக்கல்லூரி இந்தியா மற்றும் கத்தார் நாட்டுத் தொழில் நிறுவனங்களுடன் தொழில்துறை உறவுகளை கொண்டுள்ளது.

## விடுதி
கல்லூரியில் வளாகத்தில் விருந்தினர் மாளிகை, மாணவர் விடுதி மற்றும் மாணவியர் விடுதி போன்றவை உள்ளன.

## மேலும் காண்க

* தமிழ்நாட்டில் உள்ள பொறியியல் கல்லூரிகள் பட்டியல் 
* பாபுஜி நினைவு பள்ளி, மணவாளக்குறிச்சி

## குறிப்புகள்

## வெளி இணைப்புகள்

* அதிகாரப்பூர்வ வலைத்தளம் 

பகுப்பு:கன்னியாகுமரி மாவட்ட பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:Coordinates on Wikidata
நன்னய்யா

**நன்னய்யா**   () ( 1022–1063 )  பழங்காலத் தெலுங்குக் கவிஞர்களுள் குறிப்பிடத்தக்கவர். தெலுங்கில் மகாபாரதக் கதையை எழுதியர்வேங்கி நாட்டை ஆண்ட   மன்னன் ராஜ ராஜ நரேந்திரனின் அவை புலவர் . ஆதி கவி என்று அழைக்கப்படும் தெலுங்கு புலவர் . 

## மேற்கோள்கள்

பகுப்பு:தெலுங்கு மக்கள்
பகுப்பு:தெலுங்கு கவிஞர்கள்
பகுப்பு:தெலுங்கு எழுத்தாளர்கள்
எலிக்சு (காது)

**எலிக்சு (காது)**(Helix (Ear)) என்பது மனித காதின் முக்கியமான மடல் பகுதியைக் குறிக்கிறது.

பகுப்பு:காது
காஃபார்சைட்டு

**காஃபார்சைட்டு** (*Cafarsite*) என்பது (Ca8(Ti,Fe2+,Fe3+,Mn)6-7(AsO3)12•4H2O)  என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கால்சியம் இரும்பு ஆர்சனைட்டு கனிமமாகும். மாங்கனீசும் தைட்டானியமும் இவ்வாய்ப்பாட்டில் இரும்புடன் சேர்ந்து தோன்றுகிறது. 

சுவிட்சர்லாந்து நாட்டின் வேலைசு மண்டலத்திலுள்ள பிண்டல் பள்ளத்தாக்கில்  முதன்முதலாக 1966 ஆம் ஆண்டு காஃபார்சைட்டு கண்டறியப்பட்டது. பகுதிக்கூறுகளாக இடம்பெற்றுள்ள கால்சியம், இரும்பு, ஆர்சனிக் ஆகிய தனிமங்களின் பெயர்களை அடிப்படையாகக் கொண்டு காஃபார்சைட்டு என்ற பெயர் உருவாக்கப்பட்டது . இத்தாலி நாட்டின் வடமேற்கு மண்டலத்திலும் கனடாவின் ஒண்டாரியோ மாநிலத்தின் தண்டர்பே மாவட்டத்திலுள்ள எம்லோ தங்கச் சுரங்கத்திலும் காஃபார்சைட்டு கனிமம் கிடைக்கிறது .
  
பன்னாட்டு கனிமவியல் சங்கம் காஃபார்சைட்டு கனிமத்தை Caf என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:ஆக்சைடு கனிமங்கள்
பகுப்பு:கனசதுரக் கனிமங்கள்
புனித பீட்டர் பொறியியல் மற்றும் தொழில் நுட்பக்கல்லூரி

**புனித பீட்டர் பொறியியல் மற்றும் தொழில் நுட்பக்கல்லூரி** (*St. Peter's College of Engineering and Technology*) என்பது இந்தியாவின், தமிழ்நாட்டின், சென்னையின், அவடியில் அமைந்துள்ள ஒரு இருபாலர் பொறியியல் கல்லூரி ஆகும்.  இக்கல்லூரி அன்னூர் தொடருந்து நிலையத்திலிருந்து 1.5 கிலோமீட்டர் தொலைவிலும், ஆவடி தொடருந்து நிலையத்திலிருந்து 3 கிலோமீட்டர் தொலைவிலும் அமைந்துள்ளது. 

## வரலாறு
இந்த கல்லூரி 2008 ஆம் ஆண்டில் லட்சுமி சரஸ்வதி கல்வி அறக்கட்டளையால் தொடங்கப்பட்டது, 1992 ஆம் ஆண்டில் இந்த அறக்கட்டளை நிறுவப்பட்டது. இந்தக்கல்லூரியானது பொறியியல் மற்றும் தொழில்நுட்பத்தில் இளநிலை, முதுநிலை படிப்புகளை வழங்கி வருகிறது. இது ஒரு சுய நிதியி பொறியியல் கல்லூரியாகும். இந்த கல்லூரி சென்னை அண்ணா தொழில்நுட்ப பல்கலைக்கழகத்துடன் இணைக்கப்பட்டுள்ளது மற்றும் அகில இந்திய தொழில்நுட்ப கல்விக் குழுவின் (AICTE) ஒப்புதலைப் பெற்றுள்ளது. 

## படிப்புகள்

* பி.இ . கணினி அறிவியல் பொறியியல் 
* மின் மற்றும் மின்னணு பொறியியல் 
* பி.இ மின்னணுவியல் மற்றும் தொடர்பு பொறியியல் 
* பி.இ இயந்திரப் பொறியியல் 
* குடிசார் பொறியியல் 
* பி.டெக். தகவல் தொழில்நுட்பம்  
* பி.டெக் வேதிப் பொறியியல் 
* பி.இ வான்வெளிப் பொறியியல் 
* பி.டெக். உயிரி தொழில்நுட்பம் 
* பி.ஆர்க் 
* எம்.இ. கணினி அறிவியல் மற்றும் பொறியியல் 
* எம்.இ. பொறியியல் வடிவமைப்பு 
* எம்.இ. அப்ளைடு எலக்ட்ரானிக்ஸ் 
* எம்.இ. கட்டமைப்பு பொறியியல் 
* எம்பிஏ 
*

## குறிப்புகள்

## வெளி இணைப்புகள்

* 
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:சென்னையில் உள்ள பொறியியல் கல்லூரிகள்
பகுப்பு:Coordinates on Wikidata
ஜகநாத் பிரசாத் அகர்வால்

**ஜகநாத் பிரசாத் அகர்வால்** (*Jagannath Prasad Agrawal*) ஓர் இந்திய அரசியல்வாதியாவார். இவர் இந்திய தேசிய காங்கிரசு கட்சியின் சார்பில், உத்தரப்பிரதேச மாநிலத்தில் இருந்து, 1952 ஆம் ஆண்டு மாநிலங்களவைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:மாநிலங்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய அரசியல்வாதிகள்
கச்சி மாவட்டம்

**கச்சி மாவட்டம்** (**Kachhi** or **Kacchi**) (பலூச்சி மற்றும் ), பாகிஸ்தான் நாட்டின்  பலூசிஸ்தான் மாகாணத்தின் மய்யத்தில் உள்ளது. கச்சி மாவட்டத்தில்  சிந்துவெளி நாகரித்தின் மெஹெர்கர் மற்றும்  நௌசரோ தொல்லியற்களங்கள் உள்ளது.  
 
## மாவட்ட நிர்வாகம்
5,330  சதுர கிலோ மீட்டர் பரப்பளவு கொண்ட கச்சி மாவட்டம் தாதர், மச் என இரண்டு வருவாய் வட்டங்களும், பாலனேரி, காட்டான், சானி என 3 உள் வட்டங்களையும் கொண்டது.

மேலும் இம்மாவட்டம் 13 உள்ளாட்சி அமைப்புகளைக் கொண்டுள்ளது. அவைகள்:
* நௌசரோ 
* மெக்ரம்
* மச்சு
* ஜலால் கான்  
* சான்னி
* சந்தர் 
* கஜாய் 
*தாதர்  
*மஸ்ஸோ 
* பஸ்கியா
*மைத்திரி  
## மக்கள்தொகை பரம்பல்
2017 பாகிஸ்தான் மக்கள்தொகை கணக்கெடுப்புப்படி,  பலூசிஸ்தான் மாகாணத்தின் மொத்த மக்கள்தொகை 2,37,030 ஆகும். அதில் ஆண்கள் 1,26,379 மற்றும் பெண்கள் 1,10,651 ஆகும். கிராமப்புறங்களில் 2,02,598 மக்களும், நகரப்புறங்களில் 34,432 மக்களும் வாழ்கின்றனர்.  இம்மாகாணாத்தில் பலூச்சி மொழி, சிந்தி மொழி மற்றும் சராய்கி மொழிகள் பேசப்படுகிறது.
## இதனையும் காண்க
*பலூசிஸ்தானின் (பாகிஸ்தான்) மாவட்டங்கள்

## மேற்கோள்கள்

## வெளி இணைப்புகள்
*Kachhi District Development Profile 2011 

பகுப்பு:பாக்கித்தானின் மாவட்டங்கள்
பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பலூசிஸ்தான் (பாகிஸ்தான்)
தங்கவேலு பொறியியல் கல்லூரி

**தங்கவேலு பொறியியல் கல்லூரி** ( *Thangavelu Engineering College* ) என்பது  இந்தியாவின் தமிழ்நாட்டின், சென்னை பழைய மகாபலிபுரம் சாலையில் அமைந்துள்ள ஒரு பொறியியல் கல்லூரி ஆகும். இது சென்னை அண்ணா பல்கலைக்கழகத்துடன் இணைக்கப்பட்டுள்ளது.  

## வரலாறு
தங்கவேலு பொறியியல் கல்லூரியானது முதலில் சேலத்தில் நிறுவப்பட்டது. இது 1994இல் பொன்னியம்மன் கல்வி அறக்கட்டளையின் தலைவரான திரு  கே. வி. தங்கபாலு அவர்களால் நிறுவப்பட்டது. சில ஆண்டுகளுக்குப் பிறகு கல்லூரியானது சென்னை , ராஜீவ் காந்தி சாலையில் காரப்பாக்கதிற்கு  மாற்றப்பட்டது. 

## கல்வியாளர்கள்
இக்கல்லூரியானது பொறியியல் துறையில் இளநிலை படிப்புகளையும், முதுநிலைப் பிரிவில் பொறியியல், கணினி, வணிகவியல் போன்ற துறைகளில் வழங்குகிறது. இந்த வளாகத்தில் டி. ஜே இன்ஸ்டிடியூட் ஆப் டெக்னாலஜி, மற்றும் டா வின்சி ஸ்கூல் ஆஃப் டிசைன் அண்ட் ஆர்கிடெக்சர் ஆகிய மூன்று கல்லூரிகளும் உள்ளன. 

## சேர்க்கை

* இக்கல்லூரி சேர்கையானது அண்ணா பல்கலைக்கழக தொழில்நுட்பக் கல்வி இயக்குநர் மூலம் நடக்கிறது. 
* அனைத்து படிப்புகளுக்கான விண்ணப்ப படிவங்கள் கல்லூரியிலும் கார்ப்பரேட் அலுவலகத்திலும் கிடைக்கின்றன. 

## குறிப்புகள்

## வெளி இணைப்புகள்

* http://www.thangavelu.edu.in/ 
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:சென்னையில் உள்ள பொறியியல் கல்லூரிகள்
சிடிபிகோனைட்டு

**சிடிபிகோனைட்டு** (*Stibiconite*) என்பது Sb3O6(OH)  என்ற மூலக்கூற்று வாய்ப்பாட்டால் விவரிக்கப்படும் ஆண்டிமனி ஆக்சைடு கனிமம் ஆகும். கிரேக்க மொழியில் சிடிபி என்ற சொல் ஆண்டிமனியையும் கோனிசு என்ற சொல் தூள் என்ற பொருளையும் குறிக்கின்றன. எனவே கனிமத்தின் பகுதிக்கூறுகளையும் அதன் இயல்பையும் மறைமுகமாகத் தெரிவிக்கும் வகையில் சிடிபிகோனைட்டு என்ற பெயர் வைக்கப்பட்டது. பைரோகுளோர் சிறப்புக் கனிமக் குழுவில் சிடிபிகோனைட்டு ஓர் உறுப்பினராகும் . பன்னாட்டு கனிமவியல் சங்கம் சிடிபிகோனைட்டு கனிமத்தை Sbc என்ற குறியீட்டால் அடையாளப்படுத்துகிறது. 

## தோற்றம்
1862 ஆம் ஆண்டு செருமனி நாட்டின் பவேரியா, பிரான்கோனியா மண்டலங்களில் முதன்முதலாக சிடிபிகோனைட்டு கண்டறியப்பட்டது .  

சிடிப்னைட்டு போன்ற பிற நீர்வெப்ப ஆண்டிமனி தாதுக்களின் இரண்டாம் நிலை மாற்ற கனிமமாக சிடிபிகோனைட்டு  தோன்றுகிறது.   செர்வாண்டைட், வேலண்டைனைட், கெர்மைசைட், ஆண்டிமனி மற்றும் சிடிப்னைட்டு  போன்ற கனிமங்களுடன் இணைந்து காணப்படுகிறது .

## மேற்கோள்கள்

பகுப்பு:ஆண்டிமனி கனிமங்கள்
பகுப்பு:ஆக்சைடு கனிமங்கள்
பகுப்பு:கனசதுரக் கனிமங்கள்